《满江红 题圣月兄归来图》
明代·钱肃图

断水残云，留不住、并州羁客。且收拾、新亭孤泪，江滨吟魄。

下榻漫淹徐孺子，归来好赋陶彭泽。把柴门、遥向夕岚开，餐山色。

水绕屋，渔灯白；云满袖，诗筒碧。更斗茶僧舍，寻□村北。

半卷阴符摩醉眼，一编心史图秋壁。有袁安高卧在东邻，堪投迹。

作者简介：（1617—1692）明末清初浙江鄞县人，字肇一，号退山。钱肃乐弟。明季诸生，从兄起义兵抗清，历官监察御史。南明鲁监国六年翁洲之役，被俘。寻得释。有《东村集》。